Omar Osman Omar ta’ 35 sena mis-Somalja li joqgħod il-Belt, intbagħat sena u nofs ħabs wara li ammetta li seraq minn fuq jott. Il-każ seħħ fit-8 t’April li għadda wara nofsinhar meta Omar, li huwa wkoll reċediv, seraq diversi oġġetti minn fuq il-jott tan-negozjant Libjan Husnibay Houda. Fost l-oġġetti li nsterqu kien hemm lap-top li kellu xi dokumenti konnessi mal-proġett Metropolis tal-Gżira li huwa nvolut fih Husnibay. Fl-istess serqa insteraq ukoll mobile u arloġġ tad-ditta Bvlgari li jiswa madwar €4,000. L-affarijiet ġew rritornati.